

# VALSTYBĖS ĮMONĖS TURTO BANKO

# GENERALINIS DIREKTORIUS

**ĮSAKYMAS**

**DĖL VALSTYBINĖS ŽEMĖS SKLYPO, ESANČIO KAUNE, LAMPĖDŽIŲ G. 18, PERDAVIMO PATIKĖJIMO TEISE NACIONALINEI ŽEMĖS TARNYBAI PRIE ŽEMĖS ŪKIO MINISTERIJOS**

2021 m. birželio 23 d. Nr. P13-31 .

## Vilnius

Vadovaudamasis Lietuvos Respublikos žemės įstatymo 7 straipsnio 1 dalies 1 ir 3 punktais, Lietuvos Respublikos Vyriausybės 2021 m. kovo 31 d. nutarimu Nr. 193 „Dėl valstybės nekilnojamojo turto perdavimo ir Kauno miesto savivaldybės nekilnojamojo turto perėmimo valstybės nuosavybėn“, atsižvelgdamas į 2021-04-29 valstybės nekilnojamojo turto, perduodamo savivaldybės nuosavybėn perdavimo ir priėmimo aktą Nr. 60-20-5 / 21-A5-72:

1. P e r d u o d u Nacionalinei žemės tarnybai prie Žemės ūkio ministerijos patikėjimo teise valdyti, naudoti ir disponuoti valstybei nuosavybės teise priklausantį ir valstybės įmonės Turto banko patikėjimo teise valdomą 1,4090 ha ploto žemės sklypą, esantį Kaune, Lampėdžių g. 18, kadastro numeris 1901/0033:16, unikalus numeris 1901-0033-0016.

2. P a v e d u Pardavimų departamento Parduodamo turto administravimo skyriaus Žemės tvarkymo grupės vadovei Kristinai Jakavonienei pasirašyti 1 punkte nurodyto žemės sklypo perdavimo ir priėmimo aktą.

Generalinis direktorius Mindaugas Sinkevičius

Parengė

Jūratė Riaubiškienė

2021-06-21